༣ངལ་རྩོལ་པས་ངལ་རྩོལ་བྱེད་སྐབས་རང་ཉིད་ཀྱི་བདེ་འཇགས་དང་ལས་ཀའི་ཁྲོད་ཀྱི་འཕྲོད་བསྟེན་ཐད་ལ་ལས་བདག་དང་ལས་ཀ་བ་བཀོལ་སྤྱོད་བྱེད་མཁན་གྱིས་ཁག་ཐེག་དང་མཐུན་རྐྱེན་སྦྱོར་དགོས།ངལ་རྩོལ་པའི་བདེ་ཐང་ལ་ལས་བདག་གིས་ངེས་པར་དུ་མཐོང་ཆེན་བྱེད་དགོས།གལ་ཏེ།ལས་བདག་གིས་ངལ་རྩོལ་པ་གང་ཞིག་གཡང་གཟར་དང་ཆུ་ཆེན་དང་དུག་རླངས་སོགས་ཡོད་སར་ལས་ཀ་བཀོད་སྒྲིག་བྱས་པ་ཡིན་ན།ལས་བདག་གིས་ངལ་རྩོལ་པའི་ལུས་སྲོག་ལ་ཉེན་ཁ་ཡོད་ས་དེ་དག་ནས་སྲུང་སྐྱོབ་བྱེད་པའི་ཡོ་བྱད་དང་མཐུན་རྐྱེན་སོགས་སྦྱོར་དགོས།ངལ་རྩོལ་པར་ཉེན་ཁ་རང་བཞིན་ཅན་གྱི་ལས་ཀ་ལས་ནས་ལས་རྨས་བྱུང་བའམ་ལས་ཀའི་ཉེར་ལེན་ལས་ན་ཚ་དང་སེམས་ནད་སོགས་བྱུང་ཚེ་ལས་བདག་ལ་གུན་གསབ་སློང་བའི་ཐོབ་ཐང་ཡང་ཡོད།